Publication: Magyar Közlöny
Issue: MK-2007-65 (Year: 2007, Number: 65)
Era: 2004-2010
Section: 1. § A kereskedelemrõl szóló 2005. évi CLXIV. törvény
Paragraph Index: 389

44. Az EU delegációja biztosítékot kért az USA delegációjától arra vonatkozóan, hogy a törvényben elõírt „közérdek” feltételt nem használják fel arra, hogy az USA versenyszabályozásának keretében elõnyben részesítsék az egyesült államokbeli egyedi légitársaságok érdekeit más, egyesült államokbeli vagy külföldi légitársaságok érdekeivel szemben. Az USA delegációja válaszában közölte, hogy ez a feltétel, valamint a Minisztérium által a döntéshozatalkor figyelembe veendõ versenyelõírások nem az egyes versenyzõ légitársaságok, hanem a teljes piaci verseny védelmét szolgálják. Az USA delegációja egyéb szempontok figyelembevételével megjegyezte, hogy a nemzetközi légi közlekedés területén a „közérdek” törvényi meghatározásába beletartozik az egyesült államokbeli és külföldi légitársaságoknak biztosítandó egyenlõ lehetõség, és a legteljesebb verseny. Továbbá a Minisztériumra vonatkozó törvényekben elõírt közérdek, amelyek alapján a fuvarozók közti megállapodásokat és a trösztellenes elõírások alóli mentességet jóváhagyja, nem „kivételt” jelent a hivatal által elvégzendõ versenyelemzés alól, hanem inkább további követelményt, amelynek meg kell felelni ahhoz, hogy a Minisztérium megadja a trösztellenes elõírások alóli mentességet. Befejezésül az USA delegá- 2007/65. szám ciója hangsúlyozta, hogy a Minisztérium valamennyi döntésének összhangban kell lennie a nemzeti jogszabályokkal és a nemzetközi kötelezettségekkel, többek között a polgári légi közlekedési megállapodásokkal, amelyek egységesen elõírják, hogy valamennyi fél köteles „tisztességes és egyenlõ versenylehetõséget” biztosítani a többi fél légitársaságainak.

Source: https://magyarkozlony.hu/hivatalos-lapok/6c6037f4e16a92d157c31be679b34b1472b8aba1/dokumentumok/5011eeca7f0d41d0ca0023fa35c4209e3a4d735e/letoltes